Sekolah Menengah Kebangsaan Bandar Sungai Petani

Nama - Nama Pengetua Yang Pernah Berkhidmat

En Ahmad bin Abdul                 (1984 - 1988)
En Marzukhi bin Mohamad       (1988 - 1990)
En Khairudin bin Mohamad       (1990 - 1991)
Tn Hj Rosli bin Pin                     (1992 - 1997)
Tn Hj Mahmud bin Din              (1997 - 2000)
En Lim Cheng Uo                      (2000 - 2003)
En Ramli bin Abd Rahman        (2003 - 2006)
Pn Hjh Hafsah binti L. Hussin    (2006 - 2014)
Pn Naterah Binti Jusoh              (2015 - 2018)
Pn Jaliah Binti Juewani
(2018 - sekarang)

PUSAT SUMBER SEKOLAH CEMERLANG

Sekolah Menengah Kebangsaan Bandar Sungai Petani memperoleh tempat Pertama dalam pertandingan Pusat Sumber Sekolah Cemerlang Peringkat Negeri Kedah      (2016). Seterusnya SMKBSP memperoleh tempat Ketiga dalam Pertandingan Pusat Sumber Sekolah Cemerlang Peringkat Kebangsaan.

PENGENALAN RINGKAS

SMK Bandar Sungai Petani, Kedah mempunyai stesen radio onlinenya tersendiri. Nama stesen radio SMKBSP adalah Bandaq FM. Stesen radio online ini adalah stesen kedua di kawasan Sungai Petani selepas radio SMK Khir Johari.

SEJARAH PENUBUHAN

Mula ditubuhkan pada tahun 2014 (secara tidak rasmi) ketika Puan Hjh Hafsah bt. L. Hussin menjadi Pengetua SMKBSP (2006 - 2014). Terdapat sekumpulan pelajar yang gemar akan bidang penerbitan video. Kumpulan pelajar tersebut adalah Islamic Boyz Crewz dari tingkatan 3 (2014). Mereka telahpun menerbitkan beberapa buah video atas usaha para pelajar ini. Antara video yang berjaya dihasilkan adalah filem pendek untuk pertandingan anjuran Kementerian Pendidikan Malaysia, iaitu Liga Remaja Kreatif, berjudul GADUH (2014), Dokumentari Perjalanan Seorang Pengetua (2014), video Kesedaran tentang Gaduh dan lain-lain. Filem pendek berjudul GADUH ini adalah bertujuan untuk menyertai pertandingan Liga Remaja Kreatif 2014. Namun, mereka tidak berjaya memenangi liga tersebut. Selepas itu, mereka merancang sesuatu untuk membangunkan imej SMKBSP sebagai “Sekolah Celik ICT” . Mereka terfikir untuk mewujudkan  sebuah stesen radio pada peringkat sekolah. Selama setahun (2015) pelajar-pelajar ini melakukan kajian terhadap projek yang besar ini. Mereka telah pun mengadakan lawatan ke pelbagai sekolah untuk menimba ilmu tentang bidang penyiaran. Antara sekolah yang telah dilawati adalah seperti SMK Pekula Jaya, Tikam Batu dan lain-lain. 
Hasil lawatan mereka ini telah meningkatkan lagi minat mereka untuk menubuhkan stesen radio. Dengan pengalaman dan ilmu yang mereka peroleh, telah membawa mereka kepada kejayaan yang besar. Antara nama pelajar yang telah menyertai projek besar ini adalah Ku Aizul Hasyimi bin Ku Adnan, Muhd Syahmi bin Abdul Muhaimin, Nurfarah Afiqah binti Roslan, Hadif Irfan bin Mohd Norfadzili dan beberapa orang pelajar lagi. Pelajar – pelajar ini adalah daripada pelajar “Batch 99” atau yang lahir pada tahun 1999. Selepas kajian dilakukan, kertas kerja pula perlu disiapkan bagi membuktikan kesahihan projek ini. Pada tahun 2015, ketika Puan Naterah binti Jusoh menjadi Pengetua SMKBSP, kertas kerja terus diserahkan kepada pihak pentadbiran (Pengetua) untuk tindakan selanjutnya. Setelah mendapat lampu hijau daripada pengetua, projek ini berjalan dengan lancar dan teratur. Pada tahun 2016, projek ini telah berjaya disiapkan dengan jayanya. Konti radio telah siap dibina dan dicat. Pada tahun yang sama juga, pada tanggal 16 Julai, dengan rasminya stesen radio SMKBSP dilancarkan oleh YB Prof. Ismail bin Daut iaitu Ahli Parlimen Kawasan Merbok. Radio ini dinamakan dengan nama Bandaq FM. Nama Bandaq FM  berasal daripada nama sekolah iaitu “Bandar”, ditambah pula sekolah ini terletak di negeri Jelapang Padi (Kedah), maka terhasillah nama stesen radio ini. Kini Bandaq FM pesat membangun hasil kerjasama semua pihak. Sikap Puan Naterah yang ramah atau “sporting” dan baik terhadap Bandaq FM telah menjadi batu asas serta panduan kepada Bandaq FM untuk terus berdiri.

Temui Kami di Media Sosial :

Blog                     - http://bandaqfm.blogspot.my/
Facebook            - www.facebook.com/bandaqfm
Instagram            - bandaq_fm
Email                   - bandaqfm@gmail.com
Youtube Channel - Bandaq FM / Islamic Boyz

DENGARKAN SIARAN BANDAQ FM SECARA ONLINE

Blog                             - http://bandaqfm.blogspot.my/
Website Radio Online - http://bandaqfm.Caster.fm/ (Boleh didengari melalui telefon bimbit)